CELEX: 62011TA0556
Language: da
Date: 2016-04-27 00:00:00
Title: Sag T-556/11: Rettens dom af 27. april 2016 — European Dynamics Luxembourg m.fl. mod EUIPO (Offentlige tjenesteydelseskontrakter — udbudsprocedure — udvikling af programmel og vedligeholdelsestjenester — afvisning af en tilbudsgivers tilbud — placering af en tilbudsgiver i en kaskadeprocedure — udelukkelsesgrunde — interessekonflikt — ligebehandling — pligt til at udvise omhu — tildelingskriterier — åbenbart urigtigt skøn — begrundelsespligt — ansvar uden for kontraktforhold — fortabelse af mulighed)

13.6.2016   
            
            
               DA
            
            
               Den Europæiske Unions Tidende
            
            
               C 211/42
            
         
      Rettens dom af 27. april 2016 — European Dynamics Luxembourg m.fl. mod EUIPO
      (Sag T-556/11) (1)
      
      ((Offentlige tjenesteydelseskontrakter - udbudsprocedure - udvikling af programmel og vedligeholdelsestjenester - afvisning af en tilbudsgivers tilbud - placering af en tilbudsgiver i en kaskadeprocedure - udelukkelsesgrunde - interessekonflikt - ligebehandling - pligt til at udvise omhu - tildelingskriterier - åbenbart urigtigt skøn - begrundelsespligt - ansvar uden for kontraktforhold - fortabelse af mulighed))
      (2016/C 211/52)
      Processprog: engelsk
      
         Parter
      
      
         Sagsøgere: European Dynamics Luxembourg SA, (Ettelbrück, Luxembourg), European Dynamics Belgium SA (Bruxelles, Belgien) Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (først ved advokaterne N. Korogiannakis, M. Dermitzakis og N. Theologou, derefter ved advokat I. Ampazis og tilsidst ved advokat M. Sfyri)
      
         Sagsøgt: Den Europæiske Unions Kontor for Intellektuel Ejendomsret (EUIPO) (først ved N. Bambara og M. Paolacci, derefter ved N. Bambara, som befuldmægtigede, bistået af advokaterne P. Wytinck og B. Hoorelbeke)
      
         Sagens genstand
      
      Dels en påstand om annullation af afgørelse truffet af EUIPO, der blev meddelt ved skrivelse af 11. august 2011 og vedtaget i forbindelse med udbudsproceduren AO/029/10 med titlen »Udvikling af programmel og vedligeholdelsestjenester«, hvorved det af European Dynamics Luxembourg afgivne tilbud blev afvist, og af de andre relaterede afgørelser fra EUIPO, der blev vedtaget inden for rammerne af samme procedure, herunder afgørelserne om at tildele kontrakten til andre tilbudsgivere, dels en påstand om erstatning
      
         Konklusion
      
      
                  1)
               
               
                  Afgørelsen fra Den Europæiske Unions Kontor for Intellektuel Ejendomsret (EUIPO), der blev meddelt ved skrivelse af 11. august 2011 og vedtaget inden for rammerne af udbudsprocedure AO/029/10 med overskriften »Udvikling af programmel og vedligeholdelsestjenester«, hvorved det af European Dynamics Luxembourg SA afgivne tilbud blev afvist, og de øvrige relaterede afgørelser fra EUIPO, der blev vedtaget inden for rammerne af samme procedure, herunder de afgørelser, der tildelte kontrakten til tre øvrige tilbudsgivere som tilslagsmodtagere, der blev placeret som nr. 1-3 i rækkefølgen i henhold til kaskadeproceduren, annulleres.
               
            
                  2)
               
               
                  EUIPO forpligtes til at erstatte det tab, som European Dynamics Luxembourg har lidt som følge af fortabt mulighed for at blive tildelt rammeaftalen, i det mindste som tredje kontraktspart i henhold til kaskadeproceduren.
               
            
                  3)
               
               
                  Parterne meddeler inden for en frist på tre måneder fra dommens afsigelse Retten de efter fælles aftale fastsatte erstatningsbeløb.
               
            
                  4)
               
               
                  Såfremt parterne ikke kan nå til enighed, tilstiller de inden for den samme frist Retten deres påstande opgjort i tal.
               
            
                  5)
               
               
                  Afgørelsen om sagens omkostninger udsættes.
               
            
         (1)  EUT C 6 af 7.1.2012.